Roland Garros wil 12 bane met spreiligte hê | Netwerk24
26 Mei 2020 18:13
Die Philippe Chatrier-baan op Roland Garros. Foto: Getty Images
Bernard Giudicelli, president van die Franse Tennisfederasie, sê hulle berei hulle voor om 12 bane met spreiligte te hê.
Giudicelli het oor die naweek aan Stade 2 gesê sy span kyk na al die opsies wat die beligting by bykomende bane behels.
Die datum is nog nie bevestig nie, maar die Franse Ope kan aan die einde van September, herfstyd in Parys, begin.
Die dae sal teen daardie tyd al korter raak, wat 'n uitdaging aan die organiseerders kan bied. Giudicelli het gesê die mikpunt is uiteindelik 'n dosyn bane met beligting.
Hy het ook die vraag gevra of die dubbelspeltoernooi nie dalk verkort kan word nie.
Alle tennistoernooie is vroeër weens die Covid-19-pandemie tot die einde van Julie afgelas. Die nuwe tenniskalender word in Junie verwag. – Sportredaksie, tennisworldusa.org